[](http://www.google.co.th/url?sa=i&rct=j&q=%E0%B8%A0%E0%B8%B2%E0%B8%9E%E0%B8%A8%E0%B8%B2%E0%B8%A5%E0%B8%9E%E0%B8%A3%E0%B8%B0%E0%B8%A1%E0%B9%88%E0%B8%A7%E0%B8%87&source=images&cd=&cad=rja&docid=Qeftg5mczIr4cM&tbnid=Spp9Au7zYjS6XM:&ved=0CAUQjRw&url=http%3A%2F%2Fwww1.tv5.co.th%2Fservice%2Fmod%2Fheritage%2Fnation%2Foldcity%2Ftrang8.htm&ei=-QiJUbH6BYnrrAf0qoCQCw&bvm=bv.45960087,d.bmk&psig=AFQjCNGP9-q-FYZViECa3hi3jeImw3e0UA&ust=1368021609476625)

[](http://www.google.co.th/url?sa=i&source=images&cd=&cad=rja&docid=Qeftg5mczIr4cM&tbnid=m06_m2yG_Nu1iM:&ved=0CAgQjRwwAA&url=http%3A%2F%2Fwww1.tv5.co.th%2Fservice%2Fmod%2Fheritage%2Fnation%2Foldcity%2Ftrang8.htm&ei=rgiJUdXLNci5rgfclIG4Dw&psig=AFQjCNH9GREsP4-npGngPEnRcxHCLD9i6w&ust=1368021551045859)

ส่งเสริมสนับสนุนการท่องเที่ยวในพื้น

ตำบลนาเกลือ อำเภอกันตัง จังหวัดตรัง



โดยองค์การบริหารส่วนตำบลนาเกลือ

โทรศัพท์ 075-203028

**ตำนาน**

**ศาลพระม่วง**

[](http://www.google.co.th/imgres?imgurl=http://thaiculturebuu.files.wordpress.com/2010/08/e0b980e0b881e0b8b2e0b8b0e0b89ee0b8a3e0b8b0e0b8a1e0b988e0b8a7e0b8871.jpg%3Fw%3D535&imgrefurl=http://thaiculturebuu.wordpress.com/2010/08/21/%25E0%25B9%2580%25E0%25B8%2581%25E0%25B8%25B2%25E0%25B8%25B0%25E0%25B8%259E%25E0%25B8%25A3%25E0%25B8%25B0%25E0%25B8%25A1%25E0%25B9%2588%25E0%25B8%25A7%25E0%25B8%2587-%25E0%25B8%2595%25E0%25B8%25A3%25E0%25B8%25B1%25E0%25B8%2587/&h=201&w=300&sz=15&tbnid=6cGjRtq9UATBPM:&tbnh=86&tbnw=128&prev=/search%3Fq%3D%25E0%25B8%25A0%25E0%25B8%25B2%25E0%25B8%259E%25E0%25B8%25A8%25E0%25B8%25B2%25E0%25B8%25A5%25E0%25B8%259E%25E0%25B8%25A3%25E0%25B8%25B0%25E0%25B8%25A1%25E0%25B9%2588%25E0%25B8%25A7%25E0%25B8%2587%26tbm%3Disch%26tbo%3Du&zoom=1&q=%E0%B8%A0%E0%B8%B2%E0%B8%9E%E0%B8%A8%E0%B8%B2%E0%B8%A5%E0%B8%9E%E0%B8%A3%E0%B8%B0%E0%B8%A1%E0%B9%88%E0%B8%A7%E0%B8%87&usg=__7CWNrCHmVbasmb4Hj1UH_cNFtk8=&docid=A1e0yHzcbf-nvM&hl=th&sa=X&ei=eQiJUe-XBcfprQfZ6IGIBQ&ved=0CDMQ9QEwAg&dur=529)

เกาะพระม่วงอยู่ที่อำเภอกันตัง จังหวัดตรัง ใกล้กับฝังทะเลอันดามัน ปัจจุบันมีศาลเจ้าพระม่วง ที่ชาวบ้านสร้างไว้บูชาและระลึกถึงตำนานของ พ่อแม่ที่รักลูกและลูกที่อกตัญญู จนมีผลให้เกิด เกาะแก่งต่างๆ ดังเรื่องเล่าสืบต่อมาดังนี้  
 ชายหนุ่มผู้หนึ่งเดินทางจากหมู่บ้านริมทะเล เพื่อออกไปแสวงหาโชคลาภ เขาทอดทิ้งพ่อแม่ที่ แก่เฒ่าไว้ด้วยความลำบากและยากจน ในที่สุดกาล เวลาผ่านไปหลายปี ปรากฏว่าชายหนุ่มได้เป็น นายสำเภาใหญ่ มีฐานะสูงส่ง วันหนึ่งเขาคิดถึง พ่อแม่และบ้านเกิดจึงแล่นเรือมาสู่ปากน้ำเมืองตรัง  
 ฝ่ายตายายหรือพ่อแม่ของนายสำเภาใหญ่ เมื่อทราบว่าลูกชายกลับมาเยี่ยมตนต่างดีอกดีใจ แต่ไม่มีอะไรจะไปฝากลูก ได้แต่มะม่วงคนละผล ต่างไปยืนรอรับลูกที่ท่าน้ำ

ลูกชายครั้นเห็นพ่อแม่ของตน ซึ่งมีสภาพร่างกายอย่างคนแกทุพพลภาพ ดูขี้ริ้วขี้เหล่แสนน่าเกลียด ทำให้เขารู้สึกบัดสีละอายใจบริวารและผู้ติดตาม ในที่สุดลูกชายตัดสินใจกลับลงเรือและถอนสมอออกจากท่าเรือทันที  
 ผู้บังเกิดเกล้าทั้งสองเห็นเช่นนั้นต่างตกใจและเสียใจอย่างยิ่งที่ลูกชายตนไม่มีความอาลัยและอาวรณ์แม้แต่น้อย ตายายจึงโยนมะม่วงไว้ที่ชายหาด และเมื่อกลับถึงกระท่อมที่พักแล้วยิ่งเศร้าโศกเสียใจ วันต่อมาทั้งคู่ก็ถึงแก่กรรม เล่ากันว่าวิญญาณตายายได้สิงสู่ผลมะม่วงสองต้นที่งอกงามที่ชายหาด มะม่วงแต่ละต้นแตกกิ่งก้านสาขาร่มรื่น ถ้าดูไกลๆ จะมี ลักษณะเหมือนคนสองคนยืนโดดเด่น ต้นหนึ่งเสมือนหันหน้าสู่ทะเล อีกต้นหนึ่งเสมือนหันหลังให้ทะเล ชาวบ้านเล่าว่าต้นที่หันหน้าให้ทะเลคือต้นของยาย เมื่อผลสุกแล้วมีรสหวานน่ากิน ส่วนต้นที่หันหลังให้ทะเลคือต้นของตา เมื่อผลสุกแล้วมีรสเปรี้ยวไม่น่ากิน  
ฝ่ายลูกชายอกตัญญูเมื่อแล่นเรือมาได้ไม่นานก็ประสบกับเคราะห์กรรม คือเกิดพายุใหญ่ ซึ่งพัดจนเรือสำเภาอับปาง ผู้คนในเรือต่างจมน้ำลับ หายไปในทะเล ในที่สุดก็กลายเป็นเกาะต่างๆ เช่น เรือสำเภากลายเป็น

เกาะเภตรา กระดานกราบเรือกลายเป็นเกาะกระดาน ข้าวของในเรือ เช่น ไหกลายเป็นเกาะไห สัตว์เลี้ยงในเรือ เช่น หมูกลายเป็นเกาะหมูหรือเกาะสุกร เกาะดังกล่าวนี้ปัจจุบันอยู่ในน่านน้ำเขตอำเภอประเหลียน อำเภอสิเกา และอำเภอกันตัง  
 ส่วนเกาะที่มีต้นมะม่วงของตายาย เรียกว่า “เกาะพระม่วง” ซึ่งปัจจุบันอยู่ในเขตอำเภอกันตัง จังหวัดตรัง ต้นมะม่วงของตายายดังที่เล่ามาเป็นตำนาน ทุกวันนี้ไม่มีให้เห็นแล้ว มีแต่ต้นมะม่วงรุ่นลูกหลาน รวมทั้งมีศาลพระม่วงไว้บูชาระลึกถึงพ่อแม่หรือตายายที่มีความรักลูกอย่างบริสุทธิ์ใจ แต่ลูกกลับมีความอกตัญญูจนเกิดผลวิบัติตามมา